૧૯૯૯ના સમયમાં રાજકોટના શાસ્ત્રી મેદાનમાં અટલજી ચૂંટણી સભાને સંબોધવા આવ્યા હતા. માનવ મેદની ઊમટી પડી હતી. એ વખતે રાજકોટના સાફા બાંધવાનો કરતબ ધરાવતા શર્માજીએ સ્ટેજ પર જઈને અટલજીને ગમે તેમ કરીને સાફો બાંધવો છે તેમ નક્કી કર્યું. તેમણે સ્થાનિક આગેવાન રાજુભાઈ ધ્રુવને મળીને વાત કરી. પરવાનગી મળી ગઈ. બાંધણીનો મોટો લાંબો સાફો અટલજીને એટલો સરસ રીતે બાંધવામાં આવ્યો કે નારા લાગ્યા કે રાજતિલક કી કરો તૈયારી, અબ કી બાર અટલબિહારી. આ સૂત્ર દેશભરમાં ક્લીક થઈ ગયું અને ૧૯૯૯ બાદ અટલજી ફરી વડાપ્રધાન બન્યા અને પાંચ વર્ષ સત્તા સંભાળી હતી.